יאסין בונו

יאסין בונו (בערבית: ياسين بونو; נולד ב-5 באפריל 1991) הוא כדורגלן מרוקאי, המשחק באל-הילאל הסעודית ונבחרת מרוקו בעמדת השוער.

קריירת מועדונים
בונו נולד במונטריאול שבקנדה למשפחה מרוקאית ובגיל צעיר חזר עם משפחתו למרוקו שם התיישבו בעיר פאס. בונו התחיל לשחק בגיל שמונה בקבוצת הילדים של וידאד קזבלנקה, ושיחק בכל קבוצות הגיל עד הקבוצה הבוגרת בה רשם שמונה הופעות. ב-14 ביוני 2012 בונו חתם באתלטיקו מדריד מליגת העל הספרדית. תחילה בונו שיחק בקבוצת המילואים מהליגה השלישית. ב-24 ביולי 2014 ערך את הופעתו היחידה בקבוצה הראשונה, בניצחון 0–1 נגד נומנסיה במשחק טרום עונה.

ב-1 בספטמבר 2014 הושאל לריאל סרגוסה מהליגה השנייה עד לסיום העונה. את העונה בונו התחיל כשוער שני, אך לאחר פציעתו של אוסקר והאלי קיבל את ההזדמנות כשוער ראשון ועד לסיום העונה שיחק 16 משחקים. בסיום העונה בונו האריך את חוזהו בקבוצה לעונה נוספת.

ב-12 ביולי 2016 חתם לשנתיים בז'ירונה.

ב-2 בספטמבר 2019 הושאל בונו לסביליה. באוגוסט 2020 פתח בהרכב הקבוצה בגמר הליגה האירופית, שהסתיים בזכייה בתואר לאחר ניצחון 2–3 על אינטר מילאנו. ב-4 בספטמבר 2020 חתם בונו על חוזה קבוע לארבע שנים במועדון. במרץ 2021, במהלך משחק חוץ מול ריאל ואיאדוליד, כבש בונו שער שוויון דרמטי בדקה ה-95, השער הראשון בקריירה המקצוענית שלו.

ובכן בעונת 2022/23 הוא נכלל בסגל סביליה וניצח את גמר הליגה הארופאית ב-31 במאי בדו-קרב פנדלים נגד רומא.

ב-17 באוגוסט 2023 חתם באל-הילאל מליגת העל הסעודית.

קריירה בינלאומית
בונו החליט לייצג את מרוקו לאחר שהעדיף אותה על קנדה, מולדתו. בונו השתתף עם נבחרת מרוקו בכדורגל עד גיל 20 בגביע טולון. בונו גם השתתף עם הנבחרת באולימפיאדת לונדון (2012).

ב-14 באוגוסט 2012 ערך את הופעת הבכורה שלו בנבחרת הבוגרת בהפסד 1–2 ל. בונו נכלל בסגל הנבחרת לקראת גביע אפריקה לאומות 2017.

נכלל בסגל נבחרת מרוקו לטורניר מונדיאל 2022. בונו נכלל בהרכב הראשון בשניים משלושת משחקי שלב הבתים. כן פתח בהרכב במשחק שמינית הגמר. בתום אותו משחק, אשר הסתיים ללא שערים, הצטיין כאשר עצר שתיים משלוש בעיטות הכרעה מ-11 מ' של ספרד (בעיטה נוספת פגעה בקורת השער), מה שהוביל לניצחון מרוקו 3-0 ולעלייתה לרבע הגמר

תארים
סביליה
 הליגה האירופית (2): 2019/2020, 2022/2023

קישורים חיצוניים

הערות שוליים 

כדורגלנים קנדים
כדורגלנים מרוקאים
שוערי כדורגל קנדים
שוערי כדורגל מרוקאים
פאס: כדורגלנים
כדורגלני וידאד קזבלנקה
כדורגלני אתלטיקו מדריד
כדורגלני ריאל סרגוסה
כדורגלני ז'ירונה
כדורגלני סביליה
כדורגלני אל-הילאל
ספורטאים מרוקאים בספרד
ספורטאים קנדים בספרד
ספורטאים מרוקאים בערב הסעודית
כדורגלנים באולימפיאדת לונדון (2012)
כדורגלני גביע אפריקה לאומות 2017
כדורגלני מונדיאל 2018
כדורגלני גביע אפריקה לאומות 2019
כדורגלני גביע אפריקה לאומות 2021
כדורגלני מונדיאל 2022
מרוקאים שנולדו ב-1991
קנדים שנולדו ב-1991